ג'ודי קומר

ג'ודי מארי קומר (באנגלית: Jodie Marie Comer; נולדה ב-11 במרץ 1993) היא שחקנית אנגלייה, הידועה בעיקר מהופעותיה בתפקיד קלואי גמל בסדרת הדרמה-קומית "יומן השומן", בדמות אייבי מוקסם במיני-סדרה "שלוש עשרה", בתפקיד אליזבת מיורק במיני-סדרה "נסיכה לבנה" של רשת Starz ובתפקיד וילאנל בסדרה "להרוג את איב". ג'ודי קומר נולדה בליברפול שבאנגליה, למשפחה נוצרית. היא התחילה ללמוד משחק בבית הספר התיכון הקתולי סיינט ג'ולי בשכונה האמידה וולטון שבליברפול. לוהקה לתפקיד בתסכית רדיו שעבורו יעצו לה עמיתיה שם להשיג סוכן. תחילת הקריירה של קומר הייתה ב-2008 כשיחקה בתפקיד אורח בסדרה "The Royal Today", ספין אוף של הסדרה "The Royal". בהמשך הופיעה בסדרה של תפקידי אורח בסדרות טלוויזיה בריטיות פופולריות כגון "הולבי סיטי", "רופאים", "עדות אילמת", "חדר מיון", "חוק וסדר: UK", "ורה" ו"המפקח ג'ורג' ג'נטלי". היא התחילה לקבל תפקידים בולטים יותר אחרי שלוהקה לסדרת דרמה בת חמישה חלקים בשם "Justice", למיני-סדרה העל טבעית "Remember Me", ולדרמה הקומית של ערוץ E4 "יומן השומן". ב"יומן השומן" הופיעה קומר בתפקיד קלואי גמל במשך שלוש עונות. ב-2015 שיחקה קומר בעיבוד הטלוויזיוני של הרומן "מאהבה של ליידי צ'טרלי" ששודר בערוץ BBC One. באותה שנה הופיעה בעונה הראשונה של סדרת הדרמה "דוקטור פוסטר". עוד ב-2015 לוהקה למיני-סדרה של ערוץ BBC Three בשם "שלוש עשרה". הסדרה שודרה לראשונה ב-28 בפברואר 2016. בשנת 2017 כיכבה קומר בתפקיד אליזבת מיורק הצעירה בסדרת הדרמה "נסיכה לבנה" של רשת Starz, סיקוול למיני-סדרה "מלכה לבנה". עוד ב-2017 כיכבה בעונה השנייה של סדרת הדרמה "דוקטור פוסטר". ב-2017 הופיעה קומר לראשונה בסרט קולנוע, הסרט הביוגרפי של הזמר מוריסי "אנגליה שלי", בדמות כריסטין. ביוני 2017 לוהקה קומר לסדרה "להרוג את איב" לצדה של סנדרה או. את הסדרה יצרה פיבי וולר-ברידג' והיא מבוססת על הנובלות מאת לוק ג'נינגס. ב-2016 נכללה קומר ברשימת "כוכבי המחר" של Screen International ופסטיבל הסרטים של לונדון. ב-2021 שודר סרט הטלוויזיה "Help" שבו גילמה את התפקיד הראשי, שרה, העובדת במערכת הבריאות בשיאה של מגפת הקורונה בממלכה המאוחדת. קומר גרה בליברפול עם הוריה ואחיה צ'ארלי (נכון ל-2017). היא חברה טובה של האתלטית הבריטית קתרינה ג'ונסון-תומפסון. מדיה וקבצים בנושא ג'ודי קומר בוויקישיתוף ג'ודי קומר, ברשת החברתית פייסבוק ג'ודי קומר, ברשת החברתית אקס (טוויטר) ג'ודי קומר, ברשת החברתית אינסטגרם ג'ודי קומר, במסד הנתונים הקולנועיים IMDb (באנגלית) ג'ודי קומר, באתר Rotten Tomatoes (באנגלית) ג'ודי קומר, במסד הנתונים הקולנועיים KinoPoisk (ברוסית) https://ethnicelebs.com/jodie-comer "Style Insider – Jodie Comer". donnaida.com. 2 במרץ 2016. נבדק ב-7 במרץ 2016. {{cite web}}: (עזרה) Katcy Stephan, ’28 Years Later’ Adds Aaron Taylor-Johnson, Jodie Comer and Ralph Fiennes, Variety, ‏2024-04-24 (באנגלית אמריקאית) THR Staff (8 בדצמבר 2019). "Critics' Choice Awards: 'The Irishman' Leads With 14 Nominations". The Hollywood Reporter. ארכיון מ-9 בדצמבר 2019. {{cite news}}: (עזרה) "2019 Winners". International Press Academy. נבדק ב-21 בדצמבר 2019. {{cite web}}: (עזרה) "NME Awards 2020: Winners". NME. נבדק ב-15 בפברואר 2020. {{cite web}}: (עזרה) "BAFTA TV 2020: Nominations for the Virgin Media British Academy Television Awards and British Academy TV Craft Awards". www.bafta.org (באנגלית). 2020-06-03. נבדק ב-2020-06-08. "TV Choice Awards nominations revealed – Normal People leads the pack". www.radiotimes.com (באנגלית). 2020-07-07. נבדק ב-2020-07-08.